
Állatasszisztált terápiával foglalkozó vállalkozás létrehozása és annak szolgáltatási palettája iránti igény felmérése.

Az utóbbi évtizedekben a gazdasági fejlődés, karrierépítés fontossága, az egyre gyorsabb tempójú élet, a folyamatos stressz mind-mind hozzájárult ahhoz, hogy a születő gyermekek között növekvő ütemet mutat a sérültek száma. A stressz miatti koraszülés az egyik okozója a csecsemők ideghártya leválásának, mely következményes vaksághoz vezethet, a 35 év fölötti gyermekvállalás egyik hatalmas szövődménye lehet a Down-kór megjelenésének, illetve a 25 év alatti anyák és 40 év feletti apák gyermekvállalása vezethet a kisgyermekkori autizmus kialakulásához.
Mivel egyre nagyobb számban jelennek meg a fogyatékkal élő emberek, szükséges segíteni őket azáltal, hogy a társadalom nem kirekeszti, hanem befogadja, egyenlő félként kezeli őket; illetve segítőkutyák, állatok segítségével könnyebbé teszi az életüket.
Pályamunkámban egy olyan vállalkozás tervét hoztam létre, mely segítő kutyák kiképzésével foglalkozik, ezen kívül további állatasszisztált szolgáltatásokat nyújt egészséges és fogyatékkal elő gyermekek és felnőttek számára, így segítve a társadalmi beilleszkedést a diszlexiás, diszgráfiás kisgyermektől kezdve a tolószékbe kényszerült idős emberig.
Azért, hogy felmérjem az igényeket, kérdőívezést hajtottam végre különböző intézményekben, mint például óvodákban, iskolákban és szociális otthonokban.
Célom, hogy egy olyan vállalkozást hozzak létre, mely minden felmerülő igényt kielégít, nyitott minden érdeklődő számára és boldogságot hoz az állatok révén az emberek életébe.



